《拟古》
明代·刘克修

客从远方来，遗我绿绮琴。拂拭青玉案，因之理素心。

初作飞龙引，再弹梁甫吟。四座同欢听，岂无山水音。

忽听钟子期，悽断泪沾襟。

作者简介：刘克修，字少己，号粤愚。番禺人，从化籍。格次子。明神宗万历十年（一五八二）举人。除连江教谕，历仕海州知州。清雍正《从化县新志》、清道光《广东通志》卷二八○有传。